**Informacija apie gautą vėjo elektrinių parko Šilutės r. sav., Juknaičių sen., Domaičių k. įrengimo ir eksploatacijos poveikio aplinkai vertinimo ataskaitą**

2018-04-13 Aplinkos apsaugos agentūros Poveikio aplinkai vertinimo departamento Poveikio aplinkai vertinimo ir taršos prevencijos skyrius, Tatjana Dunkauskienė, tel. 8 706 68 086.

**Planuojamos ūkinės veiklos organizatorius (pavadinimas, adresas, telefonas, faksas)**

UAB „SV projektai“, Darbo g. 9, Kaunas, tel. 8068604134.

**Planuojamos ūkinės veiklos poveikio aplinkai vertinimo (toliau – PAV) dokumentų rengėjas (pavadinimas, adresas, telefonas, faksas)**

UAB „Infraplanas“, K. Donelaičio g. 55-2, LT-44245 Kaunas, tel. (8~37) 40 75 48; faks. (8~37) 40 75 49; el. p.: info@infraplanas.lt

 **Planuojamos ūkinės veiklos pavadinimas**

Vėjo elektrinių parko Šilutės rajono savivaldybėje, Juknaičių seniūnijoje, Domaičių kaime statyba ir eksploatacija.

 **Planuojamos ūkinės veiklos vieta (apskritis, miestas, rajonas, seniūnija, kaimas, gatvė)**

Klaipėdos apskr., Šilutės r. sav., Juknaičių sen., Domaičių k.

**Atsakinga institucija**

Aplinkos apsaugos agentūra (toliau – Agentūra), A. Juozapavičiaus g. 9, LT-09311 Vilnius, tel. 8 706 62 008, faks. 8 706 62 000, el. p. aaa@aaa.am.lt

**Poveikio aplinkai vertinimo subjektai:**

1. Klaipėdos visuomenės sveikatos centras (nuo 2016 m. balandžio 1 dienos Nacionalinio visuomenės sveikatos centro prie Sveikatos apsaugos ministerijos Klaipėdos departamentas) 2015-03-12 raštu Nr. (7.27.)V4-754 „Dėl UAB „Agrokryptys“ 7 vėjo elektrinių parko Šilutės r. sav. Juknaičių sen. poveikio aplinkai vertinimo programos“ pritarė PAV programai.

Nacionalinio visuomenės sveikatos centro prie Sveikatos apsaugos ministerijos Klaipėdos departamentas 2017-11-30 raštu Nr. 2.3-4326 (16.8.4.3.11) „Dėl vėjo elektrinių parko Šilutės r. sav. Juknaičių sen., Domaičių k. įrengimo ir eksploatacijos poveikio aplinkai vertinimo ataskaitos“ pateikė išvadą, kad pritaria PAV ataskaitai ir planuojamos ūkinės veiklos (toliau – PŪV) galimybėms pasirinktoje vietoje.

2. Šilutės rajono savivaldybės administracija 2015-06-17 raštu Nr. R3-(4.1.14)-4585 „Dėl planuojamos ūkinės veiklos poveikio aplinkai vertinimo programos“ pateikė išvadą, kad pritaria PAV programai su sąlyga, kad parengta PAV ataskaita atitiktų Šilutės bendrojo plano reikalavimus.

Šilutės rajono savivaldybės administracija 2017-10-12 raštu Nr. R3-(4.1.14.)-7134 „Dėl planuojamos ūkinės veiklos poveikio aplinkai vertinimo ataskaitos“ pateikė išvadą, kad pritaria PAV ataskaitai.

 3. Klaipėdos apskrities priešgaisrinės gelbėjimo valdybos Šilutės priešgaisrinės gelbėjimo tarnyba 2015-03-10 raštu Nr. 1-21-46 „Dėl poveikio aplinkai vertinimo programos“ pateikė išvadą, kad PAV programai pastabų neturi ir PAV ataskaitos nagrinėti nepageidauja.

 4. Kultūros paveldo departamento prie Kultūros ministerijos Klaipėdos teritorinis padalinys 2015-03-09 raštu Nr. (9.38.-Kl)2Kl-313 „Dėl 7 vėjo elektrinių parko Šilutės r. sav. Juknaičių sen. poveikio aplinkai vertinimo programos“ pateikė išvadą, kad PAV programai paveldosauginiu aspektu pastabų neturi, PAV ataskaitos nagrinėti nepageidauja.

 5. Valstybinė saugomų teritorijų tarnyba 2015-06-19 raštu Nr. (4)-V3-1250(7.21) „Dėl UAB „Agrokryptys“ 7 vėjo elektrinių parko Šilutės r. sav., Juknaičių sen. poveikio aplinkai vertinimo programos“ pritarė PAV programai.

 Valstybinė saugomų teritorijų tarnyba 2018-04-05 raštu Nr. (4)-V3-469(7.21) „Dėl patikslintos vėjo elektrinių parko Šilutės r. sav. Juknaičių sen., Domaičių k. įrengimo ir eksploatacijos poveikio aplinkai vertinimo ataskaitos“ pateikė išvadą, kad neprieštarauja, kad planuojama ūkinė veikla būtų vykdoma laikantis šių sąlygų:

* Turi būti įgyvendinamos PAV ataskaitos 12 skyriuje (28 lentelė) numatytos priemonės neigiamam poveikiui biologinei įvairovei ir saugomoms teritorijoms išvengti, sumažinti arba kompensuoti.
* Turi būti vykdomas paukščių ir šikšnosparnių monitoringas mažiausiai vienerius metus iki vėjo elektrinių (toliau – VE) įrengimo bei VE įrengimo periodu. Po VE įrengimo paukščių ir šikšnosparnių bei VE poveikio jiems mažinimo priemonių efektyvumo monitoringas turi būti tęsiamas mažiausiai tris pirmuosius VE darbo metus bei, praėjus 5 metams po paskutinių stebėjimų, monitoringas turi būti vykdomas mažiausiai vienerius metus.
* Monitoringas turi būti vykdomas pagal PAV ataskaitos 13.3 skyriuje pateikto monitoringo plano pagrindu parengtą ir su Valstybine saugomų teritorijų tarnyba suderintą monitoringo programą, ne rečiau kaip kartą per metus monitoringo ataskaitą pateikiant Valstybinei saugomų teritorijų tarnybai.
* Jeigu pirmųjų trijų VE darbo metų laikotarpiu bus nustatyti reikšmingo poveikio paukščiams ar šikšnosparniams atvejai, dėl kurių reikės taikyti papildomas poveikio mažinimo priemones, žūvančių paukščių ir šikšnosparnių stebėjimas pagal suderintą monitoringo programą turės būti tęsiamas ir vėlesniais metais, kol nebus įsitikinta, kad pritaikytos papildomos priemonės reikšmingam poveikiui išvengti yra veiksmingos.

Nurodytos sąlygos turi būti vykdomos planuojamos ūkinės veiklos užsakovo lėšomis.

6. Aplinkos apsaugos agentūra 2015-07-08 raštu Nr. (15.9)-A4-7468 „Dėl vėjo elektrinių parko Šilutės r. sav., Juknaičių sen., Domaičių ir Kūgelių k. įrengimo poveikio aplinkai vertinimo programos tvirtinimo“ PAV programą patvirtino.

Visuomenė apie parengtą PAV programą buvo informuota Šilutės rajono savivaldybės skelbimų lentoje (2015-02-03) ir internetiniame puslapyje (2015-02-04), Šilutės rajono savivaldybės administracijos Juknaičių seniūnijos skelbimų lentoje (2015-02-05), respublikiniame laikraštyje „Lietuvos žinios“ (2015-02-04), laikraštyje „Pamarys“ (2015-02-06), PAV dokumentų rengėjo – UAB „Infraplanas“, internetiniame puslapyje adresu: www.infraplanas.lt (2015-02-02). Su PAV programa buvo galima susipažinti Juknaičių seniūnijos patalpose, taip pat pas PAV dokumentų rengėją ir internetiniame puslapyje www.infraplanas.lt.

 Aplinkos apsaugos agentūra 2015-02-17 savo tinklalapyje www.gamta.lt paskelbė visuomenei apie parengtą PAV programą.

Suinteresuotos visuomenės pasiūlymų dėl PAV programos nebuvo gauta.

Informacija apie visuomenės viešą supažindinimą su PAV ataskaita buvo skelbiama Šilutės rajono savivaldybės skelbimų lentoje (2017-08-09) ir internetiniame puslapyje (2017-08-14), Šilutės rajono savivaldybės Juknaičių seniūnijos skelbimų lentoje (2017-08-09), respublikiniame laikraštyje „Lietuvos aidas“ (2017-08-12), laikraštyje „Pamarys“ (2017-08-11), UAB „Infraplanas“, internetiniame puslapyje www.infraplanas.lt (2017-08-16). Su PAV ataskaita buvo galima susipažinti Juknaičių seniūnijos patalpose, taip pat pas PAV dokumentų rengėją ir internetiniame puslapyje www.infraplanas.lt.

 Viešas visuomenės susirinkimas dėl PAV ataskaitos įvyko 2017-08-30, 17.00 val., Juknaičių seniūnijos administracinėse patalpose (Šiloko g. 3, Juknaičių k., Šilutės r. sav.). Viešajame susirinkime dalyvavo PAV dokumentų rengėjo atstovai, Šilutės rajono administracijos Juknaičių seniūnijos seniūnas ir kt. seniūnijos atstovai, Leitgirių kaimo seniūnaitis ir kiti suinteresuotos visuomenės atstovai.

 Suinteresuotos visuomenės pasiūlymų dėl PAV ataskaitos nebuvo gauta.

 **Prašymų teikimo terminas**

 Iki 2018 m. balandžio 27 d. suinteresuota visuomenė turi teisę raštu pateikti prašymus planuojamos ūkinės veiklos poveikio aplinkai vertinimo klausimais atsakingai institucijai (Aplinkos apsaugos agentūrai) ir PAV subjektams jų kompetencijos klausimais.